LINNAKE ― OSA I TURVAN TAI SELVIYTYMISEN PAIKKA
Miltä maailma näyttää sinun silmilläsi katsottuna?
Mistä näkökulmasta lähestyt elämää?
Raamattu sanoo: "Kaikki miehen tiet ovat -
hänen omissa silmissään oikeat" (Snl. 21:2)
Tästä haluan puhua, miehen teistä.
Pidin tämän saarnan miesten konferenssissa, -
mutta uskon, että sen periaatteet pätevät jokaiseen.
Pysy siis kanavalla.
Olen toiminut pastorina 29,5 vuotta.
Aloitin ollessani 29-vuotias, eli olen siis nyt 58-vuotias.
Usein, kun herään sunnuntaina... Pastorit saattavat tietää, -
mistä puhun, paitsi ne, jotka ovat järjestelmällisempiä kuin minä.
Yleensä saan jonkin ajatuksen, mietin ja rukoilen sitä, -
yritän aloittaa kirjoittamista, mutta yleensä sunnuntaiaamuna -
minun on pakko saada saarna kirjoitettua.
Näiden 29 vuoden aikana olen herännyt lukemattomia kertoja -
tajuten yhtäkkiä, että on jälleen sunnuntai.
Eilen illalla istuin pöytäni ääreen miettiäkseni tätä saarnaa, -
mutta nukahdin ennen kuin pääsin alkua pidemmälle.
Heräsin sängyssäni kello 5:18 aamulla ja tajusin, -
että tänään alkaa miesten konferenssi.
Aloin miettiä kaikkea, mitä viikonlopun aikana on tulossa, -
kömmin ylös sängystä ja keitin itselleni vahvan kahvin.
Istuin sängyn reunalla juoden kahvia -
ja ajattelin itsekseni: "Brian, kasva aikuiseksi, miehisty."
Tänään haluan puhua siitä, että meidän tulee ryhdistäytyä, -
kasvaa aikuisiksi ja olla miehiä paikallamme.
Luetaan Sananlaskujen luvusta 21.
Millainen mies haluat olla?
Snl. 21:2. "Kaikki miehen tiet -
ovat hänen omissa silmissään oikeat..."
Kaikki miehen tiet ovat hänen omissa silmissään oikeat.
Miehen tiet ovat monenlaiset, kuten tiedätte.
Toiset niistä ovat monimutkaisia, toiset hyviä ja jaloja, -
mutta jotkin miesten teistä voivat olla tuhoisia ja kuluttavia.
Raamatun mukaan jokaisen miehen tie on hän omissa silmissään oikea.
Toisaalla sanotaan: "Miehen mielestä on oikea monikin tie, -
joka lopulta on kuoleman tie." (Snl. 14:12)
Niin usein monikin tie tai tunne voi näyttää oikealta -
omasta näkökulmastani, koska kaikki miehen tiet ovat -
oikeita hänen silmissään.
Kuitenkin niin monet miehen teistä vievät tuhoon, -
ja niistä voi olla vakavat seuraukset.
Sananlaskujen luvussa 21 puhutaan miehen erilaisista teistä.
Katsotaan joitakin niistä.
Aloitetaan rakentavimmasta eli viisaan miehen tiestä.
Snl. 21:22. "Viisas ryntää sankarien kaupunkiin..." -
Kirjaimellisesti sanottuna hän kiipeää muurinhuippujen yli.
"Viisas ryntää sankarien kaupunkiin -
ja kukistaa varustuksen, joka oli sen turva."
Meidän vahvimmat vihollisemme ja varustuksemme tai linnakkeemme -
eivät ole jossain kaukana, vaan ne ovat sisällämme.
Suurimmat vihollisemme ja vahvimmat linnakkeemme, -
jos ajattelemme, että linnake on asia, jolla on vahva ote meistä, -
eivät ole ulkoisia asioita tai muita ihmisiä, -
Ne ovat asioita, jotka liittyvät -
sieluumme ja mieleemme, meihin miehinä.
Miehet voivat olla monimutkaisia olentoja, kuten tiedätte.
Riippuen siitä, minkä verran annamme Pyhän Hengen voiman -
vaikuttaa elämässämme, jatkaessamme eteenpäin
miehen tiet alkavat vaikuttaa elämässämme yhä enemmän, -
ja niistä tulee meille yhä suurempia linnakkeita.
Joka puolella on ihmisiä, joiden elämässä on linnakkeita, -
joilla on vahva ote heidän elämästään.
Raamattu sanoo, että viisas mies voi ylittää vahvat linnakkeet, -
eli mekanismit, joihin olemme tottuneet turvautumaan.
Mitähän nuo linnakkeet, joihin olet turvannut, ovat elämässäsi?
Mitä asioita olet elämässäsi käyttänyt pakoreitteinä?
Käydään läpi lisää miehen teitä.
Snl. 21:8 puhuu rikollisen tai syyllisen miehen teistä:
"Rikollisen tie on mutkainen, mutta puhtaan teot ovat oikeat."
Syyllisyydellä on valtava vaikutus miehen elämään.
Tässä asetetaan vastakkain syyllisen ja puhtaan miehen tiet.
"Rikollisen tie on mutkainen,
mutta puhtaan teot ovat oikeat."
Toisin sanoen puhtaalle se, mitä hän näkee, on puhdasta -
sisältä ulospäin, ei kieroutunutta kuten syyllisen miehen tie.
Syyllinen vääntää mutkalle sen, mikä on oikein.
Se, mitä elämässäsi tapahtuu, saattaa olla kieroutunutta.
Se ei ehkä ole puhdasta, se ei ole samaa alusta loppuun asti.
Mies voi kokea syyllisyyttä monesta asiasta:
siitä, miten on kasvattanut lapsiaan tai -
siitä, ettei ole ollut paikalla, kun he olisivat tarvinneet häntä.
Myös avioliittoon liittyvät asiat, jotka kaduttavat, tai -
taloudelliset valinnat, jotka ovat vaikuttaneet perheeseen, -
voivat aiheuttaa syyllisyyttä.
Tiedän, että syyllisyys voi olla vahva linnake ihmisten elämässä.
Haluan antaa teille ratkaisuja, syitä ja tapoja voittaa ne -
Jeesuksen nimessä.
Kaikki miehen tiet ovat oikeita hänen omissa silmissään.
Tämä ei tarkoita, että tie olisi oikea, mutta se näyttää -
meistä oikealta, vaikka saattaa olla kaikkea muuta.
Jae 8 puhuu siis syyllisen miehen tiestä, -
jae 16 sen sijaan miehestä, joka eksyy tieltä syrjään.
"Ihminen, joka eksyy taidon tieltä, joutuu lepäämään haamujen seuraan."
Ei kuulosta kovin mukavalta.
Taidon tieltä eksyvä mies kuvaa uskollisuutta tai sen puutetta.
Millä eri tavoin mies voi vaeltaa eksyksiin?
Hän voi eksyä suhteessaan Jumalaan, tai omassa sydämessään, -
hänen silmänsä voivat eksyä tai hän voi vaeltaa konkreettisesti.
Jotkut ovat vaeltajia eivätkä osaa pysähtyä.
On yksi ihminen, jota et voi päästä pakoon, -
vaikka menisit maan ääriin tai suurkaupunkiin: sinä itse.
Minusta vaeltamisessa on kyse uskollisuudesta ja sen puutteesta.
Saatamme olla epäuskollisia omaa perhettämme kohtaan.
Ehkä olen puolueellinen, mutta olen nähnyt ihmisten muuttavan -
perheensä ja lapsensa pois Jumalan huoneesta.
Valintoja tehdessään he eivät ole ottaneet tarpeeksi huomioon sitä, -
miten tärkeitä lasten ihmissuhteet lasten tai nuorten ryhmässä ovat.
Tämä voi vieraannuttaa heidät kaikesta tällaisesta.
Se on tragedia ja epäuskollisuutta lasten elämää kohtaan.
Olen nähnyt, millaisia vaikutuksia vaeltavalla elämäntavalla on.
Usein heidän oma eksymisensä on maksanut heidän omien lastensa -
pelastuksen ja suhteen Jumalaan.
Voisin kertoa lukemattomia esimerkkejä perheistä, -
jotka on revitty juuriltaan ja jotka ovat kärsineet siitä.
Minulle se on aina tragedia.
Syyllisellä miehellä on siis ongelmia tuomion kanssa, -
eksyvällä vaeltajalla sen sijaan uskollisuuden.
Uskollisessa ihmisessä on jotain mahtavaa.
Jakeessa 17 puhutaan puutteen miehestä, -
ja suunnilleen samoin kuvataan myöhemmin myös tyhmää.
Muista, että miehen jokainen tie on hänen omissa silmissään oikea -
ja että viisas tuhoaa vahvatkin varustukset, -
mekanismit, jotka saattavat hajottaa elämäsi ja maailmasi.
Tämä köyhä tai tyhmä mies on itse asiassa tuhlari.
Luetaan jae 17: "Puutteen mieheksi päätyy riemujen rakastaja, -
eikä rikastu se, joka viiniä ja öljyä rakastaa."
Tässä siis puhutaan ihmisestä, joka tavoittelee mielihyvää -
ja elää tuhlaavasti. Jakeessa 20 puhutaan samasta asiasta.
"Kalliita aarteita ja öljyä on viisaan majassa, -
mutta tyhmä ihminen syö suuhunsa sellaiset."
Yleinen linnake ihmisten elämässä on huono taloudenpito, -
kykenemättömyys ottaa vastuuta valinnoista -
sekä lyhytnäköisyys tekemiemme valintojen suhteen.
Tässä puhutaan miehen asunnosta ja taloudesta.
Täällä on esimerkiksi joitakin uhkapelureita.
Uhkapeli ei ole koskaan ollut ongelma omassa elämässäni, -
mutta monelle se on.
Täällä edessä istuu eräs, jolle pelaaminen oli vahva linnake.
Se tuhosi kaikki hänen mahdollisuutensa -
sekä vaikutti huonosti ihmissuhteisiin.
Kiitos Jumalalle siitä, että tuo linnake on nyt rikottu.
Miehellä on monenlaisia teitä.
Jakeessa 24 puhutaan ylpeästä, rehentelevästä miehestä.
"Pilkkaajan nimen saa julkea röyhkeilijä, -
jonka meno on määrätöntä julkeutta."
Joskus ylpeys on linnake, josta haemme turvaa.
Se voi ilmetä haluttomuutena oppia, -
ylimielisenä käytöksenä tai nöyryyden puutteena.
Ylpeys on todella rumaa, kun sitä katsoo, -
mutta surullista kyllä emme huomaa sitä, -
koska omissa silmissämme kaikki tiemme ovat oikeita.
Ylpeydellä on kuitenkin tuhoava vaikutus ihmisiin ympärillämme, -
ja miehet ovat ylpeitä.
Tiedän, mistä puhun, koska olen itsekin mies.
Joskus me olemme liian ylpeitä nöyrtyäksemme Jumalan edessä -
ja antaaksemme Hänen tehdä elämässämme mitä haluaa, -
jolloin emme voi itse hallita elämäämme.
Ylpeys näkyy perheissämme ja ystäviemme kanssa.
Ylpeys on monien elämässä linnake, josta haetaan turvaa, eikö niin?
Täällä on hiljaista, koska ihmettelette, -
miten voin tuntea teidät niin hyvin.
Jakeessa 25 kuvataan seuraavaksi laiskan miehen tietä.
Tämä on mielenkiintoinen, koska siinä sanotaan, -
että laiskan halu tappaa hänet. Mikä hänet oikein tappaa?
"...sillä hänen kätensä eivät tahdo työtä tehdä."
Tällainen ihminen on aina myöhässä, ja jättää työt muiden tehtäväksi.
Laiskuutta on monenlaista.
Jae 26: "Aina on hartaasti haluavia, -
mutta vanhurskas antaa säästelemättä."
Vanhurskas antaa säästelemättä, mutta laiska haluaa ja himoitsee.
On mielenkiintoista, miten joku voi olla niin himonsa sokaisema, -
että pitää itseään tilanteen uhrina.
Tämä ei päde kaikkiin, enkä halua yleistää.
On kuitenkin uskomatonta, miten kovasti joku voi himoita -
jotain, mitä toisella on.
Se on linnake heidän elämässään, ja he kokevat kärsivänsä vääryyttä, -
koska kaikki tiemme näyttävät oikeilta omissa silmissämme.
On olemassa kahdentasoista kateutta.
Yleensä kateellinen haluaa sitä, mitä toisella on, -
mutta jos kateus pahenee, hän haluaisi toisenkin jäävän ilman.
Joskus ihmiset toimivat juuri näin: he haluavat sitä, mitä muilla on.
Kateus voi joskus olla positiivistakin.
Jos poikani Ben veisi lapsenlapseni Disneylandiin ilman minua, -
luulen, että olisin "kateellinen" oikealla tavalla.
Kateus ei tosiaankaan aina ole positiivista.
Pahimmassa tapauksessa joku ei voi sietää sitä, että toista siunataan.
Hän voi jopa iloita, kun toinen itkee, -
osoitella toisia sormella ja kokea kärsineensä vääryyttä -
sen sijaan, että alkaisi itse rakentaa elämäänsä.
Raamattu sanoo, että ahkeran sielu tulee ravituksi (Snl. 13:4).
Usein ryvemme itsesäälissä kadehtien sitä, mitä muilla on -
huomaamatta, miten he ovat ahkeroineet -
ja ahkeroivat yhä saavuttaakseen sen, mitä heillä on.
Sama pätee moniin teihin, joita elämässä on.
Ne ovat todellisia linnakkeita, -
emmekä pysty voittamaan niitä omassa voimassamme.
Emme pääse yli syyllisyydestä, vaeltelevasta epäuskollisuudesta -
tai huonosta taloudenhoidosta, mikä tarkoittaa elämäntapaa, -
jossa rahankäyttö on liian huoletonta ja spontaania.
Linnake tuo turvaa, ja siksi sitä on vaikea valloittaa.
Tämä voi olla totta laiskan miehen tapauksessa.
Raamattu sanoo laiskasta miehestä Sananlaskujen 21:26:ssa vahvasti:
"Aina on hartaasti haluavia, mutta vanhurskas antaa säästelemättä."
Biju Thampy, joka istuu täällä, on meille rakas.
Hän tekee työtä Intiassa, ja hänen näkynsä on pelastaa -
katulapsia, jotka ovat liian köyhiä slummeihin.
Hän antaa heille koulutuksen, ruokaa ja vaatteet.
Nuo lapset saavat tulevaisuuden. Hän tekee hienoa työtä.
Puhuin viime viikolla Bijun kanssa kateudesta.
Biju sanoi ihmisten pitävän usein vääränä sitä, että joku on rikas.
Biju sen sijaan puhui vetoavasti nälkää näkevästä lapsesta, -
joka asuu sillan alla. Se jos mikä on väärin,
ei se, että joku on rikas.
Meidän on ymmärrettävä, että jokaisella miehellä ja naisella -
on oikeus ihmisarvoon ja reiluihin mahdollisuuksiin elämässä.
Ymmärsin, ettei meidän tule olettaa kenenkään päässeen -
nykyiseen asemaansa oikoteitä käyttäen tai epärehellisesti.
Joskus vain istumme laiskoina, koska meistä näyttää oikealta, -
ettei meillä ole keinoa jatkaa tekemiemme virheiden vuoksi -
sen sijaan, että alkaisimme rakentaa elämäämme.
En osaa soittaa pianoa.
Osaan soittaa laulun Jouluyö, juhlayö, ja tulkitsen sen hyvin.
Pääsen vain ensimmäisen säkeistön puoliväliin,
mutta soitan sentään useammalla sormella.
En osaa soittaa pianoa enkä usko oppivani, koska olen liian vanha.
En tule oppimaan sitä, koska se ei kiinnosta minua tarpeeksi.
Koska linnakkeet ovat niin vahvoja -
ja toimintamme näyttää meistä oikealta, -
istumme lamautuneina kuvitellen, ettemme voi muuttaa elämäämme.
Mies, älä anna kateuden ja himon päästä sinusta voitolle.
Opettele olemaan tarpeeksi vahva, että voit iloita siitä, -
että toiset menestyvät.
Ehkä ei myöskään ole liian myöhäistä -
alkaa valloittaa linnaketta ja rakentaa omaa elämääsi.
Snl. 21:22 sanoo, että viisas ryntää sankarien kaupunkiin -
ja kukistaa varustuksen, joka oli sen turva.
Varustus on minulle jotain, jolla on vahva ote elämästäni.
Ihmisten elämässä on monia tällaisia linnakkeita.
Pidämme usein linnakkeina asioita, jotka toimivat meitä vastaan, -
mutta usein asiat, jotka meidän tulee kukistaa, -
liittyvät siihen, mitä sisällämme tapahtuu.
Raamattu sanoo, että kaikki miehen tiet ovat -
hänen omissa silmissään oikeat.
Se, mitä on ihmisen sisällä vaikuttaa hänen elämäänsä -
niin monella eri tavalla.
Negatiivisuus, jokin huono tapa tai riippuvuus, -
johon lankeaa jatkuvasti, voivat olla linnakkeita jonkun elämässä.
Uskon, että voimme valloittaa linnakkeita, -
jos muutamme ajattelutapaamme ja todella uskomme, -
että Jumalan voima vaikuttaa meissä.
Jumalan avulla voimme voittaa asioita, joita omassa voimassamme -
emme pysty voittamaan. Pastorina olen saanut nähdä, -
kuinka monet ihmiset, jotka olivat jonkin ajattelutavan -
tai riippuvuuden vankeja, ovat pystyneet kukistamaan linnakkeensa.
He ovat todella rynnänneet kaupunkiin -
ja vallanneet vahvat varustukset. Näin toimii Jumalan voima, -
joka on myös sinun ulottuvillasi.
Rakastan Jumalaa ja rohkaisen sinua kaikesta sydämestäni -
uskomaan, että Jumala voi auttaa sinua valloittamaan linnakkeita.
Alkoholiongelmani alkoi, kun olin 13-vuotias.
Yritin saada isäni huomion ja päästä sisälle hänen maailmaansa.
17-vuotiaana muutin pois kotoa. Kamppailin juomisen -
ja pelaamisen kanssa. Menin naimisiin 23-vuotiaana.
Minulla oli paha alkoholiongelma, enkä maksanut laskujani.
Olin hakemassa lapsia koulusta, kun nukahdin rattiin -
ja törmäsin kaiteeseen 90 kilometrin tuntinopeudella.
Soitin vaimolleni, joka tuli hakemaan lapset ja sanoi minulle:
"Sinun täytyy saada asiasi kuntoon. Sinulla on kolme tytärtä.
Minulla ei ole niin väliä, mutta sinun on oltava isä heille."
Tajusin, että asialle todellakin piti tehdä jotain.
Menin vieroitushoitoon ja pärjäsin hyvin noin 6 viikkoa.
Eräänä iltana vaimoni tuli kotiin ja löysi ison kasan tyhjiä pulloja.
Hän heitti minut ulos ja käski mennä kuntoutukseen, -
jota isoveljeni suositteli. Menin sinne, ja kahdessa viikossa -
löysin Jeesuksen ja pääsin eroon riippuvuudestani.
Olen töissä kuntoutuskeskuksessa ja herään joka aamu innoissani.
On hienoa nähdä ihmisten paranevan kärsittyään itse riippuvuudesta.
Avioliitto toimii nyt hienosti. En pystynyt pitämään -
kolmelle lapselleni antamiani lupauksia raittiudesta.
Viikko sitten saimme neljännen tyttären.
Nyt pystyn lupaamaan, että Jumalan voiman ansiosta -
hän ei tule näkemään isänsä juovan.
Hillsongin uusin levy "Cornerstone" (Kulmakivi) -
tarjoaa seurakunnille uusia, tuoreita lauluja, -
jotka korottavat Jeesusta ja rohkaisevat ihmisiä kaikkialla -
löytämään toivon Jeesuksessa olosuhteista riippumatta.
Tukijamme saavat Cornerstone- levyn lahjaksi.
Yli 45 dollarin lahjoituksesta saat lisäksi levyt -
"Forever reign" ja "We have a Saviour".
Katso uusimmat tarjouksemme tukijoillemme -
osoitteesta www.hillsongtv.com/partner.
Tutki sydämeni, tutki sieluni.
Ei ole mitään muuta, mitä haluaisin enemmän.
Loista valoasi ja näytä kasvosi.
Tee tahtosi mukaan elämässäni.
Kaikesta sydämestäni ja sielustani, -
kaikella, mitä minussa on, seuraan Sinua, Herra.
Kuule huutoni ja rukoukseni.
Vedä minut lähellesi. Tiedän, että olet lähellä.
Anna minulle voimaa ja armoasi...
Herätys: herääminen, virkoaminen, menneen kirkkauden palauttaminen.
Ylistys on ase. Se ei ole jotain, -
mitä teemme jumalanpalveluksessa, -
vaan se on jotain, mitä teemme, kun hengitämme.
Ylistämme hereillä ollessamme, ylistämme pimeydessä.
Pysymme lujasti siinä, minkä uskomme todeksi Jumalastamme.
Olemme varmoja siitä, miten suuri Jumalamme on.
Jumalalla on pakkomielle: sinä!
Mitä sinä haluat rakentaa, haastaa, tukea?
Mitä uskot Jumalan antaneen henkeesi?
Mikä on ihmeellinen pakkomielteesi?
TÄTÄ ON HERÄTYS
Hillsong-konferenssi 24.―26.7.2013 O2-Areenalla Lontoossa
Kiitos, että katsoit ohjelmaa tänään.
Rukoilen, että puhumani sanat juurtuvat sydämeesi -
ja tuottavat elämää. Hienoimpia asioita elämässäni on se, -
kun ihmiset tulevat sanomaan minulle:
"En ole uskonnollinen, mutta pidän siitä, mitä sanot."
Ei tarvitse olla uskonnollinen nauttiakseen elämästä, -
joka tulee Jumalan sanasta.
Sinäkin voit saada yhteyden Jeesukseen.
Hän ottaa vastaan kaikki, jotka tulevat Hänen luokseen.
Jumala siunatkoon sinua. Nähdään ensi kerralla!
Suomennos: Anni Joukanen